ПРОТОКОЛ № 9 
от заседание на Комисия по анализ и отчитане степента на 
натовареност на органите на съдебната власт към
Висшия съдебен съвет

1 март 2016 г.
/вторник-10,00 часа/

	Днес, 1 март 2016 г., вторник от 10,00 часа се проведе заседание на Комисия по анализ и отчитане степента на натовареност на органите на съдебната власт /Комисия по натовареност/ към ВСС, в състав: 

				           ПРЕДСЕДАТЕЛ: КАЛИН КАЛПАКЧИЕВ
				  ЗАМ.ПРЕДСЕДАТЕЛ: ЕЛКА АТАНАСОВА

					         ЧЛЕНОВЕ:ГАЛИНА КАРАГЬОЗОВА
							       КАМЕН ИВАНОВ - отсъства
							       МАРИЯ КУЗМАНОВА
							       МИЛКА ИТОВА - отсъства
							       РУМЕН БОЕВ - отсъства
							...... РУМЕН ГЕОРГИЕВ - отсъства
							       ЮЛИАНА КОЛЕВА
							...... СОНЯ НАЙДЕНОВА

	Присъстват от администрацията на ВСС експертни сътрудници към комисията:
Красимира Василева - началник о-л „ЮОДКВСС” и Емилия Петкова – главен експерт в отдел „САОД”, д-я ИТСС”.

След разисквания по предварително обявения дневен ред и допълнително постъпили материали

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

Включва към дневния ред за днешното заседание следните допълнителни точки:

- Писмо от председателя на Административен съд-Хасково относно покана за участие в Работна среща на тема „Обсъждане механизма за оценка на натовареност на съдиите съгласно Правила за оценка на натовареността на съдиите, приети с Решение на ВСС по протокол№62/15.12.2015 г.”, която ще се състои в периода 25-27 март 2016 г. в гр. Хасково. /вх.№ 11-11-077/09.02.2016 г./, като точка 2 от дневния ред;
- Предложение за провеждане на заседание на ВСС за обсъждане на извършеното до момента и предстоящи действия във връзка с реформата на съдебната карта на районните съдилища, като точка 3 от дневния ред;

	- Проект на договор във връзка с решение на Висшия съдебен съвет по протокол № 5/28.01.2016 г., т. 70, като точка 4 от дневния ред.

ПО ДНЕВНИЯ РЕД: 

	1. ОТНОСНО: Писмо изх. № 04-00-024/26.02.2016 г. от г-н Димитър Узунов – представляващ Висшия съдебен съвет относно Проект на Закон за изменение и допълнение на Закона за съдебната власт и мотиви към него.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
РЕШИ:

	1.1. Проведе се обсъждане на Законопроекта за изменение и допълнение на Закона за съдебната власт, като бяха направени предложения по конкретни текстове, които ще бъдат предложени на редовното заседание на Висшия съдебен съвет на 01.02.2016 г.

	2. ОТНОСНО: Писмо от председателя на Административен съд-Хасково относно покана за участие в Работна среща на тема „Обсъждане механизма за оценка на натовареност на съдиите съгласно Правила за оценка на натовареността на съдиите, приети с Решение на ВСС по протокол№62/15.12.2015 г.”, която ще се състои в периода 25-27 март 2016 г. в гр. Хасково. /вх.№ 11-11-077/09.02.2016 г./

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
РЕШИ:

	2.1.  Изменя решение на КАОСНОСВ по протокол № 7/16.02.2016 г., т.1,  като за лектор по предвидената за работната среща тема: „Обсъждане механизма за оценка на натовареност на съдиите” на мястото на Галина Карагьозова определя Юлия Ковачева.
	2.2 . Изпраща писмо до председателя на Административен съд-Хасково, съгласно направеното изменение..

3. ОТНОСНО: Предложение за провеждане на заседание на ВСС за обсъждане на извършеното до момента и предстоящи действия във връзка с реформата на съдебната карта на районните съдилища.

С решение от 02.02.2016 г. комисията предложи на представляващия ВСС да насрочи работно заседание на ВСС за 17.02.2016 г., на което да бъдат обсъдени извършените към момента действия и предстоящи такива във връзка с оптимизиране на структурата на съдебните райони. Предложеното работно заседание не се състоя, поради което, предвид чл. 33, ал. 1 от ЗСВ,

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
РЕШИ:

3.1.  ПРЕДЛАГА на председателстващия ВСС да свика заседание на Висшия съдебен съвет на 09.03.2016 г. от 14.00 часа на тема: „Обсъждане на извършените и предстоящи действия във връзка с оптимизиране на структурата на съдебните райони”.
3.2. Изпраща решението на главния секретар за предприемане на необходимите действия с оглед предложението на комисията.

	4. ОТНОСНО: Проект на договор във връзка с решение на Висшия съдебен съвет по протокол № 5/28.01.2016 г., т. 70.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
РЕШИ:

	4.1. Изменя и допълва решение на КАОСНОСВ по протокол №8/23.03.3016 г., т. 7.1, предложение пето, както следва: 
	- Член 5, т. 5.10. се изменя, както следва: „Изпълнителят се задължава да предоставя гаранционно обслужване на разработения софтуер за срок от 3 години, които започват да текат от датата на протокола по т.4.3.”, 
	- Създава се нова т.5.10а, както следва: «Изпълнителят се задължава да отстранява за своя сметка всички недостатъци и/или повреди, възникнали по време на гаранционното обслужване. 
	Гаранционното обслужване включва отстраняване на възникнали грешки и несъответствия с изискванията на Възложителя, както и преинсталации на софтуера, в случай на създаване на нови версии и при отстраняване на проблеми в рамките на гаранционното обслужване.
	При установяване на недостатъци, сривове и грешки, които не са открити при проведените тестове на разработения софтуер и същите са регистрирани по време на гаранционното обслужване, те се поправят от Изпълнителя в подходящ срок от уведомяването му от страна на Възложителя, но не повече от 7 дни, без заплащане на допълнително възнаграждение.

	4.2. Отменя решение на КАОСНОСВ по протокол №8/23.03.3016 г., т. 7.2.
	4.3. Изпраща решението на дирекция „Правна” и дирекция „Информационни технологии и съдебна статистика”, за сведение и изпълнение.

						ПРЕДСЕДАТЕЛ НА 
							 КАОСНОСВ:         /П/
	
									КАЛИН КАЛПАКЧИЕВ